**ДОГОВОР**

**за обучение по чл.95а от Закона за висшето образование**

Днес,……………. г. в гр. Плевен, между:

1. **Медицински университет - Плевен**, Булстат 000405689, ДДС: BG000405689, с адрес: гр. Плевен, ул. "Св. Кл. Охридски" №1“, представляван от Проф. Д-р Добромир Димитров, д. м. - Ректор, с Финансов директор - Ибрахим Потурлиев, наричан за краткост „**МУ - Плевен**" и
2. ........................................................................., ЕИК ……………………………, с адрес:………………………………………………………………………………………….,

Представлявано от …………………………………………………………………………..., наричано за краткост „**МБАЛ/УМБАЛ**“ и

1. ………………………………………………………………………………………………….

 (*име, презиме и фамилия по лична карта*)

 живущ(а) в гр./с. …………………………… ж.к., ул. № ………………………….

 ЕГН ………………..

 притежаващ(а) Л.К …………………..

 издадена на …………… от МВР - ………………, наричан по-долу „**Студент**”,

на основание чл. 95а, ал.1 от Закона за висшето образование (ЗВО), във връзка с чл.6 и чл.7 от Наредба за условията и реда за осигуряване на заплащането на разходите за обучение на студенти със сключени договори с работодател (Наредбата), във връзка с РМС №533/22.07.2021 г., Заповед №РД09-1420/12.07.2021 г. на Министъра на образованието и науката и Заповед №………./……….г. на Ректора на МУ – Плевен, се сключи договор за следното:

I. ПРЕДМЕТ НА ДОГОВОРА

Чл. 1. (1) С настоящия договор МУ – Плевен се задължава да организира, проведе и контролира редовна форма на обучение, за придобиване на образователно-квалификационна степен „Магистър“/“Бакалавър“/“Професионален бакалавър“ по специалността „……………………“, по реда на чл. 9, ал. 3, т. 6, букви "а" и "б" / по чл. 21, ал. 2 и 3 от ЗВО на Студента, който има сключен договор с МБАЛ/УМБАЛ за осигуряване на стаж по специалността за периода на обучението и на работно място след успешното му завършване.

 (2) Студентът се задължава да спазва условията и реда за провеждане на обучението и да завърши обучението си в срок не по-късно от………………..

**Чл. 2.** По време на обучението, Студентът провежда преддипломен стаж при МБАЛ/УМБАЛ, регламентиран в единните държавни изисквания за придобиване на висше образование по специалността, при изпълнение на:

1. Форма - ………………………,
2. На място - ……………………..,
3. С времетраене - ………………………………

**Чл.3.** (1) Студентът, за обучението си за придобиване на образователно-квалификационна степен на висше образование по чл. 9, ал. 3, т. 6, буква "а" от ЗВО, не заплаща такси за обучението си.

(2) Студентът, за обучението си за придобиване на образователно-квалификационна степен на висше образование по чл. 9, ал. 3, т. 6, буква "б" или по чл. 21, ал. 2 и 3 от ЗВО, не заплаща такси за обучението си, когато за съответната специалност от списъка по чл. 2, ал. 1 от Наредбата се осигурява напълно заплащане на разходите за обучение.

(3) Студентът, за обучението си за придобиване на образователно-квалификационна степен на висше образование по чл. 9, ал. 3, т. 6, буква "б" или по чл. 21, ал. 2 и 3 от ЗВО, заплащат такса за обучението си, равна на разликата между таксата за обучение, определена по реда на чл. 95, ал. 4 от ЗВО, и частта, която се заплаща със средства от държавния бюджет, когато за съответната специалност от списъка по чл. 2, ал. 1 от Наредбата се осигурява частично заплащане на разходите за обучение.

**Чл.4.** (1) Разходите на МУ-Плевен за издръжката на обучението на студента по този договор се компенсират със средства от държавния бюджет.

(2) Средствата за компенсирането по ал. 1 се утвърждават ежегодно със закона за държавния бюджет за съответната година като част от трансферите, предоставяни от бюджета на Министерството на образованието и науката на МУ-Плевен, като се разчитат в частта за издръжката на обучението над определената по реда на чл. 91, ал. 1, т. 1 от ЗВО, в размери съгласно определените с акта на Министерския съвет такси за съответната година и/или изчислената субсидия по реда на чл. 91, ал. 2 от ЗВО.

**Чл.5.** (1) След успешното завършване на обучението, студентът следва да работи за срок не по-малък от 5 години, при МБАЛ/УМБАЛ по трудов договор, съгласно който длъжността и характерът на работата са в съответствие със завършеното образование.

(2) Основното трудово възнаграждение на студента, след като придобие качеството на работник/служител за срока по ал. 1, не може да бъде по-малко от по-високия размер на средната основна заплата за съответната длъжност на пълно работно време в предприятието или на средната основна заплата за пълно работно време в предприятието.

(3) Тези отношения се уреждат с нарочен договор между Студента и МБАЛ, който договор се предоставя задължително се предоставя на МУ за изпълнение на задълженията по чл.7, ал.2 от този договор, във връзка с чл.19 от Наредбата.

II. СРОК НА ДОГОВОРА

Чл.**6.** (1) Страните постигнаха съгласие, срокът на изпълнение на настоящия
договор да бъде в рамките на срока на обучение - **……….. (…………..) години**, считано от датата на заповедта за записване на Студента / подписване на този договор.

 (2) Срока на договора се удължава с период, съответстващ на срока на прекъсването на обучението на Студента поради заболяване, бременност, раждане и отглеждане на дете до 2-годишна възраст, при условията е реда на Правилника за устройството и дейността и Правилника за организация на учебния процес на МУ-Плевен.

III. ПРАВА И ЗАДЪЛЖЕНИЯ НА СТРАНИТЕ

Чл. 7. (1) **МУ - Плевен** се задължава да приеме за студента за обучение през учебната 2021/2022 г., като организира, проведе и контролира обучение на студента и осигури висококвалифицирани специалисти с цел подготовката му за самостоятелно решаване на задачи в областта на хуманитарната медицина/здравните грижи, в необходимата материална база за провеждане на обучението.

 (2) В седемдневен срок от сключване, изменение или прекратяване на този договор МУ-Плевен предоставя информация в Министерството на образованието и науката за това, при условията на чл.13 и чл.19 от Наредбата.

 (3) МУ-Плевен осигурява всички, предвидени в ЗВО, Правилника за устройството и дейността и Правилника за организация на учебния процес на МУ - Плевен, права на студента, както и има право да изисква изпълнението на всички негови задължения по същите и други нормативни актове;

 (4) При неспазване на задълженията, регламентирани в ЗВО и вътрешните нормативни актове на университета от страна на студента, МУ – Плевен има право да отстрани същия по реда на ЗВО и Правилника за устройството и дейността на МУ – Плевен, без да му възстановява внесените дължими суми.-*приложимо при частично финансиране*

 (5) При прекратяване на този договор поради виновно неизпълнение на задълженията от страна на МБАЛ/УМБАЛ и/или Студента, МУ-Плевен не носи каквато и да е отговорност за възстановяване на получените средства за издръжка на обучението към държавния бюджет по смисъла на чл.16-18 от Наредбата.

 (6) При прекратяване на този договор по вина на МБАЛ/УМБАЛ и Студента, МУ-Плевен е задължен да предостави на Министерството на образованието и науката всички документи по този договор, в съответствие с чл. 19 от Наредбата, за осъществяване на правомощията на държавата по чл. 8, ал.3-5 и чл.9, т.4-6 от този договор

Чл. 8. (1) МБАЛ/УМБАЛ се задължава да осигури провеждането на стажа на студента при условията на чл.2 от този договор.

 (2)МБАЛ/УМБАЛ се задължава да осигури на студент работи след завършване на обучението, за срок не по-малък от 5 години, по трудов договор, съгласно който длъжността и характерът на работата са в съответствие със завършеното образование при гарантирано основното трудово възнаграждение не по-малко от определеното в чл.5, ал.2 от този договор.

 (3)МБАЛ/УМБАЛ носи пълна отговорност при прекратяване на този договор поради виновно неизпълнение на задълженията си и като неизправна страна дължи възстановяване на всички средства за издръжка на обучението, които са изплатени на МУ-Плевен от държавния бюджет, заедно със законната лихва от момента на плащането.

 (4) В случай на прекратяване на този договор на основание постигнато между Студента и МБАЛ/УМБАЛ съгласие, средствата за издръжка на обучението, които са изплатени от държавния бюджет на МУ-Плевен, се възстановяват от студента и МБАЛ/УМБАЛ поравно, заедно със законната лихва от момента на плащането.

 (5) В случай на отказ за възстановяване на средствата по реда на ал.3 и ал.4 в полза на държавата възниква право да получи от неизправната страна възстановяването на средствата, в т.ч. всичко, което е платено от държавния бюджет на МУ-Плевен, заедно със законната лихва от момента на плащането.

**Чл. 9.** За правилното и точно изпълнение на договора, **Студентът се задължава**:

1. Да изпълнява точно студентските си задължения, като посещава редовно лекциите, семинарите и упражненията, предвидени в учебната програма за съответната учебна година и полага своевременно всички изпити; Да изпълнява задълженията, регламентирани в ЗВО и вътрешните нормативни актове на университета, с които Студента предварително е запознат.
2. Да провежда преддипломния си стаж в МБАЛ/УМБАЛ, при спазване на регламентираните в единните държавни изисквания за придобиване на висше образование по специалността изисквания при условията на чл.2 от този договор;
3. След получаване на диплома за завършено образование в срок по чл.1, ал.2 да постъпи на работа в МБАЛ/УМБАЛ за срок не по-малко от 5 години, при условията на чл.5 от този договор;
4. Студента носи пълна отговорност при прекратяване на този договор поради виновно неизпълнение на задълженията си и като неизправна страна дължи възстановяване на всички средства за издръжка на обучението, които са изплатени на МУ-Плевен от държавния бюджет, заедно със законната лихва от момента на плащането.
5. В случай на прекратяване на този договор на основание постигнато между Студента и МБАЛ/УМБАЛ съгласие, средствата за издръжка на обучението, които са изплатени от държавния бюджет на МУ-Плевен, се възстановяват от студента и МБАЛ/УМБАЛ поравно, заедно със законната лихва от момента на плащането.
6. В случай на отказ за възстановяване на средствата по реда на т.4 и т.5 в полза на държавата възниква право да получи от неизправната страна възстановяването на средствата, в т.ч. всичко, което е платено от държавния бюджет на МУ-Плевен, заедно със законната лихва от момента на плащането.
7. Студента има право да иска удължаване на срока по този договор, при условията на чл.6, ал.2, за който срок …………………………………………….

**IV.ПРЕКРАТЯВАНЕ НА ДОГОВОРА**

**Чл. 10.** (1) Договорът се прекратява:

1. при отписване на студента преди успешно завършване на обучението му;

2. при прекъсване на обучението на студента, освен в случаите на прекъсване поради заболяване, съгласно правилника на съответното висше училище, както и поради бременност, раждане и отглеждане на дете до 2-годишна възраст;

3. при отстраняване на студента от висшето училище;

4. при системно непосещаване от студента на договорения стаж;

5.при неосигуряване от страна на МБАЛ/УМБАЛ на условия за провеждане на уговорения стаж;

6. при прекратяване на работодателя без правоприемство;

7. по взаимно съгласие на страните по договора;

8. при обективна невъзможност на някоя от страните да продължи да изпълнява задълженията си по договора.

**V. ДРУГИ УСЛОВИЯ**

**Чл. 11.** (1) Страните по този договор си предоставят взаимно минимално необходимите лични данни, с оглед предмета и за целите на изпълнението на настоящия договор, като същите ще бъдат обработвани при спазване на правилата за защита на лични данни, съгласно Регламент (ЕС) 2016/679 и Закона за защита на личните данни.

(2) Студентът е запознат с правата и задълженията си на субект на лични данни, както и с правата и задълженията на администратора (МУ-Плевен), обработващ и съхраняващ личните му данни;

(3) МУ - Плевен има право да обработва, съхранява и при необходимост да предоставя на трети страни, предоставените му доброволно от студента - лични данни, Периодът на съхранение е не повече от установения срок или срок определен с вътрешен нормативен документ, като данните ще бъдат съхранявани толкова дълго, колкото е необходимо за постигане на целите, за които са събрани. След изтичане на този срок личните данни на студента се унищожават.

**Чл. 12.** Този договор може да бъде допълван или изменян само по взаимно съгласие на страните, изразено в писмена форма.

**Чл. 13.** За неуредените в настоящият договор въпроси се прилагат разпоредбите на ЗВО, Наредбата за условията и реда за осигуряване на заплащането на разходите за обучение на студенти със сключени договори с работодател, Правилника за устройството и дейността и Правилника за организация на учебния процес на МУ-Плевен и приложимото българско законодателство, с което Студента и МБАЛ/УМБАЛ декларират, че са запознати.

**Чл. 14.** Възникналите в процеса на изпълнение на договора спорове се решават чрез взаимно договаряне, в случай, че такова не може да бъде постигнато, се прилагат разпоредбите на действащото българско законодателство.

Договорът се състави в четири еднообразни екземпляра – по един за страните и един за Министерството на образованието и науката.

**ЗА МУ-ПЛЕВЕН: За МБАЛ/УМБАЛ:**

**Ректор: ...................................................................**

**......................................................**

/*Проф. д-р Д. Димитров, д.м.****/*** */Представляващ/*

**Финансов Директор: Студент:………………………………….**

**......................................................**

 **/***И. Потурлиев***/ /………………………………………….../**

**Зам.-Ректор по учебна дейност:**

**……………………………………**

/*доц. д-р. С. Вълкова, д.м*/

**Изготвил:**

**Юрисконсулт:............................**

 **/***Б. Якова***/**